宋德宜

宋德宜（），字右之，號蓼天，南直隸蘇州府長洲縣人，清朝政治人物，官至吏部尚書、文華殿大學士、太子太傅。

生平
宋德宜為順治五年（1648年）戊子科江南鄉試舉人，十二年（1655年）乙未科二甲第三名進士。選翰林院庶吉士，散館授編修，康熙三年（1664年）升國子監司業，同年任甲辰科會試同考官，八年（1669年）升國子監祭酒、翰林院侍讀學士，十年（1671年）充日講起居注官，十二年（1673年）升戶部左侍郎，十三年（1674年）改吏部左侍郎，十五年（1676年）任丙辰科會試副考官，十六年（1677年）升都察院左都御史，十七年（1678年）升刑部尚書，同年改兵部尚書，十八年（1679年）任己未科會試副考官，二十一年（1682年）改吏部尚書，二十三年（1684年）拜文華殿大學士，二十五年（1686年）加太子太傅，二十六年（1687年）卒，諡文恪《清史稿·卷250》：宋德宜，字右之，江南長洲人。父學朱，明御史，巡按山東，死於難。德宜年十七，伏闕請卹，與兄德宸、弟德宏並著文譽。順治十二年，成進士，選庶吉士，授編修。累遷國子監祭酒，嚴立條教，六館師生咸敬憚之。聖祖親政，釋奠太學，御彝倫堂，命德宜東嚮坐，講周易乾卦辭，稱旨。遷翰林院侍讀學士，擢內閣學士。德宜風度端重，每奏事，輒當上意。康熙十一年，扈蹕塞外，上從容詢及江南逋賦之由，德宜極言蘇、松賦役獨重，民力凋敝，上為動容。詔明年蠲蘇、松四府錢糧之半。遷戶部侍郎，發龍江關大使李九官餽遺，上嘉其不私，褫九官職。尋調吏部。十六年，擢左都御史。時陝、甘、閩、粵漸已底定，惟吳三桂未平。德宜疏言：「三桂所恃，不過鎗砲，鎗砲專藉硝黃。硝黃產自河南、山西，必奸民圖利私販，請飭嚴禁。」上以督、撫、提、鎮稽察不嚴，下兵、刑二部嚴定處分。德宜又疏言：「頻年發帑行師，度支不繼。皇上允廷臣之請，開例捐輸。三年所入，二百萬有餘。捐納最多者，莫如知縣，至五百餘人。始因缺多易得，踴躍爭趨。今見非數年不得選授，徘徊觀望。請敕部限期停止，慎重名器。」又疏言：「沿海居民，以漁為生。佐賦稅，備災荒，而利用通商，又立市舶之制。本朝以海氛未靖，立禁甚嚴。近者日就蕩平，宜及此時招攜撫恤。沿海居民，以捕魚為業。商人通販海島，皆許其造船出海，官給印票，仿舊例輸稅。人口商貨，往來出入，咸稽核之。」事並下所司議行。十七年，疏言：「自三桂煽亂，各路統兵大將軍以下，亦有玩寇殃民，營私自便。或越省購買婦女，甚者掠奪民間財物，稍不如意，即指為叛逆。今當剋期滅賊，尤恐借端需索。請嚴飭。」上下王大臣申禁。山東提督柯永蓁縱兵鼓譟，德宜劾奏，上命逮治。孝昭皇后崩，德宜上疏請秉禮節哀，並言；「宵旰憂勤，天顏清減。昔唐太宗銳意勤學，劉洎諫以多記損心。宋儒程頤亦曰：『帝王之學，與儒生不同。』伏願紬繹篇章，略方名象數之繁，擇其有關政治、裨益身心者而討論之。稍節耳目之勞，用葆中和之德。」上嘉納焉。遷刑部尚書，調兵部。四川初定，大軍糗糧皆運自陝西，出棧道，顛踣相望，陝西民大困。工部侍郎趙璟、金鼐疏上陳，德宜因言：「大軍下雲、貴，需餉孔亟。秦、蜀互相推諉，皆由總督分設。川、陝設一總督，則痛癢相關，隨地調發，可以酌劑均平。」詔如議行。靖逆將軍張勇以甘肅防邊事重，請緩裁前此添設官兵，部臣議如所請，德宜獨謂：「當日河東有兵事，添設官兵，事平應即裁汰。將軍標下前以步兵二千名改為馬兵，今宜復原，定經制馬六步四。惟以防邊添設之兵，無可議裁。」上遣尚書折爾肯往會勇等閱核，留河州、寧夏添設兵，餘仍復原定經制，如德宜議。迨三藩平，軍中俘獲婦女，並籍旗下。德宜言宜聽收贖，所釋甚眾。調吏部。左都御史魏象樞、副都御史科爾崑等劾德宜會推江西按察使事失當，德宜疏辨，部議降五級。上以會推原令各出所見，免德宜處分。二十三年，拜文華殿大學士。重修太宗實錄成，加太子太傅。德宜嚴毅木訥，然議國家大事，侃侃獨攄所見。居官廉謹，未仕時有宅一區，薄田數頃；既貴，無所增益，門巷蕭然。二十六年，卒，諡文恪。。

著作
纂修《太祖實錄》、《通鑑全書》等。著有《宋文恪公詩稾》1卷、《文恪公制草》1卷、《奏議》1卷。

家族與社事
宋德宜來自蘇州長洲宋氏家族。高祖宋純仁為嘉靖二十八年（1549年）己酉科舉人，官至南京刑部山東司郎中。曾祖宋道明為南京國子監文學，娶陸完孫、陸倬女。祖父宋琦（原名宋如岡）為吳縣庠生。本生父宋學朱，崇禎四年（1631年）辛未科進士，官至監察御史、巡按山東，清軍破濟南時殉國。母為王憲和女。宋德宜出嗣宋學朱長兄宋學周。

曾與弟宋德宏（字凝之，號疇三，順治八年辛卯科順天舉人）及同鄉宋實穎（字既庭，號湘尹，1621-1705，沈萬三女婿宋通後裔）、尤侗、彭瓏、吳兆騫、蔣之逵等組織江南文社慎交社明末清初的夫婦關係書寫：以尤侗為考察中心。順治七年（1650年），曾與吳偉業、尤侗、徐乾學、朱彝尊等赴嘉興南湖參加十郡大社集會。順治十年（1653年）春，曾舉辦慎交社虎丘大會。宋德宜與宋德宏、宋實穎有"慎交社三宋"之稱，其著作合成《二宋合稿》，尤侗作序。

夫人為王禹聲（王鏊曾孫）孫王希（字公晉，號知我，？-1645年1月27日，夫人為申用嘉長子申繼揆次女）次女王氏《[吳縣]太原王氏續修家譜》[二十卷，首一卷，末一卷]，光緒壬辰（1892）重修。《莫厘王氏家譜》[二十四卷]，1937年修。；側室許氏、羅氏、葛氏、沈氏。有四子：長子宋駿業與次子宋敬業，王夫人出；三子宋大業，許氏出，為彭定求女婿；四子宋建業，羅氏出，為彭寧求女婿。九女：一嫁工部左侍郎顧藻；二嫁大學士王掞；三嫁金之俊孫州同金相戊；四嫁顧予咸子知府顧用霖；五嫁大學士陳元龍，以上王夫人出。六嫁李天馥子學士李孚青；七嫁大理寺司務錢㶌，以上許氏出。八嫁知府裘岱生，葛氏出。九嫁編修繆曰芑，沈氏出。

 參考資料 

《清史列傳》冊1卷7，頁31-35
徐-{乾}-學.《光祿大夫太子太傅吏部尚書文華殿大學士加一級宋文恪公德宜行狀》.《碑傳集》冊1卷12，頁647-652

Category:順治五年戊子科舉人
D
Category:長洲人
德
Category:清朝翰林院庶吉士
Category:清朝翰林院編修
Category:清朝國子監司業
Category:清朝會試同考官
Category:清朝國子監祭酒
Category:清朝翰林院侍讀學士
Category:日講起居注官
Category:清朝戶部左侍郎
Category:清朝吏部左侍郎
Category:清朝會試副考官
Category:清朝左都御史
Category:清朝刑部尚書
Category:清朝兵部尚書
Category:清朝吏部尚書
Category:清朝文華殿大學士
Category:清朝太子太傅
Category:諡文恪
Category:滄浪亭五百名賢